ฉลุย! GPSC จ่ายไฟโรงไฟฟ้า IRPC-CP ระยะ 2 ให้กฟผ.แล้ว
ฉลุย! GPSC จ่ายไฟโรงไฟฟ้า IRPC-CP ระยะที่ 2 ขนาดกำลังผลิตติดตั้ง 195 MW หรือคิดเป็นกำลังการผลิตตามสัดส่วนการลงทุน 99.4 MW ให้กฟผ.แล้ว
16 พ.ย. 2560

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เปิดเผยว่า เมื่อวันที่ 15 พ.ย.60 บริษัท ไออาร์พีซี คลีน พาวเวอร์ จำกัด (IRPC-CP) โรงไฟฟ้าผู้ผลิตไฟฟ้ารายเล็ก กำลังการผลิตติดตั้งรวม 240 เมกะวัตต์ ไอน้ำ 180-300 ตันต่อชั่วโมง ที่บริษัทได้เข้าถือหุ้นในสัดส่วนร้อยละ 51 เริ่มเปิดดำเนินการเชิงพาณิชย์ในระยะที่ 2 คิดเป็นกำลังการผลิตติดตั้ง จำนวน 195 เมกะวัตต์ หรือเป็นกำลังการผลิตตามสัดส่วนการลงทุนในระยะที่ 2 จำนวน 99.4 เมกะวัตต์ ได้เดินเครื่องจ่ายไฟฟ้าเข้าระบบโครงข่ายไฟฟ้าของการไฟฟ้าฝ่ายผลิตแห่งประเทศไทยแล้ว